Aloisius Joseph Muench

Aloisius Joseph Muench (født 18. februar 1889 i Milwaukee i Wisconsin i USA, død 16. februar 1962 i Roma) var en av den katolske kirkes kardinaler. Han var, etter 20 års virke som prest og biskop i hjemlandet, tilknyttet Vatikanet og det pavelige diplomati. Blant annet var han pavelig nuntius i Tyskland.

Liv og virke

Bakgrunn
Aloisius Muench ble født i Milwaukee i Wisconsin til bakeren Joseph Muench og hans hustru Theresa Kraus, og var den første av syv barn som vokste opp. Milwaukee i særdeleshet og Wisconsin i sin alminnelighet hadde særlig stor tysk innvandring. Farens slekt var fra Sankt Kathrina ved Bayerns grense til Østerrike. Faren emigrerte til Milwaukee som 18-åring i 1882. Moren var født i Kemnath i regionen Oberpfalz i Bayern og emigrerte til Milwaukee i 1882 da hun var 14 år gammel; Aloisius' foreldre giftet seg i 1888.

Familien levde nord i Milwaukee blant andre tyske katolske innvandrere, foreldrene talte bare tysk i hjemmet. 

Aloisius Muench begynte på veien tiil prestetjeneste som 14-åring da han i 1904 begynte ved Saint Francis Seminary.

Prest
Han ble presteviet den 18. juni 1916 i erkebispedømmet Milwaukee, og plassert i menigheten Saint Michael's. Han forlot Milwaukee i 1917 for å bli assisterende universitetsprest ved Saint Paul's University Chapel ved University of Wisconsin (senere kalt University of Wisconsin–Madison), og der tok han også mastergrad i økonomi i 1918.

I 1919 begynte Muench ved Universitetet i Fribourg i Sveits, der han tok doktorgrad magna cum laude i juli 1921 i sosialvitenskaper, med teologiske innfallsvankel på økonomi, sosialmoral og sosialetikk. Han var medlem av K.D.St.V. Teutonia Fribourg (Sveits), wn katolsk studentfraternitet som var del av Cartellverband der katholischen deutschen Studentenverbindungen.

Erkebiskopen av Milwaukee gav Muench tillatelse til å bli i Europa for å studere ved det katolske universitetet i Leuven i Belgia, Cambridge, Oxford, London School of Economics, Collège de France, og ved Sorbonne. Muench returnerte til St. Francis Seminary i 1922 som professor. I 1929 ble han seminarets rektor. Muench ble promovert til monsignore i september 1934.

Biskop av Fargo (1935–1959)
Den 10. august 1935 utnevnte pave Pius XI Muench til den tredje biskop av bispedømmet Fargo i Nord-Dakota; han ble bispeviet 15. oktober 1935 og installert 6. november 1935.

Biskop Muench ledsaget erkebiskop Samuel Stritch til Roma da sistnevnte ble kreert til kardinal av pave Pius XII i 1946, og kjøpte den røde hatt som Stritch mottok i seremonien. Under et møte med paven anbefalte kardinal Stritch at Muench passet til oppgaven som apostolisk visitator i Tyskland, på grun av hans «sympati» for «det tyske folks lidelser».

Da Muench returnerte til USA ble han tilbudt den ytterligere oppgave som liaison mellom de amerikanske okkupasjonsmyndigheter i Tyskland (Office of Military Government, United States Zone, OMGUS) og den tyske katolske kirke. Dette var det også kardinal Stritch som hadde anbefalt etter at Anthony Strauss, Truman-administrasjonens førstevalg,hadde takket nei til å bli utnevnt.

Etterkrigstidens Tyskland (1946–1951)
Pave Pius XII utnevnte Muench til apostolisk visitator til Tyskland i 1946. Fra 1946 til 1949 var han også delegert militærvikar i de amerikanske militære styrker, og fra 1949 til 1951 var han regent av det apostoliske nuntiatur i Tyskland. Hjemme i Fargo fungerte fra 1947 og fremover hjelpebiskopen Leo Ferdinand Dworschak som apostolisk administrator. Muench tjenestegjorde også som «liaison consultant for religious affairs to the military governor», utnevnt av Secretary of War Robert P. Patterson. Nuntiaturet i Tyskland hadde vært ubesatt etter at nuntien, erkebiskop Cesare Orsenigo, døde i 1946. Muench fylte da de facto rollen som nuntius inntil han fikk den formelle tittel den 6. mars 1951.

Ifølge Barrys biografi fokuserte Muench på tre mål: Vatikanets mission for katolske displaced persons og krigsfanger (finansiert av amerikanske givere som var blitt kontaktet av Muench); opprettholde gyldgheten av Reichskonkordat (inngått i 1933 mellom Pavestolen og Tyskland); og de tyske katolske skolers autonomi.

Nuntius (1951-1959)
Muenchs rolle som apostolisk visititator kunne oppgraderes til nuntius da Allied High Commission tillot Forbundsrepublikken Tyskland å opprette et uavhengig utenriksministerium io mars 1951. Den 9. mars 1951 utnevnte pave Pius XII biskop Bishop Muench til pavelig nuntius til Tyskland med personlig rang av erkebiskop. Den 12. mars flyttet Pius XII nuntiaturet fra Eichstätt til Bad Godesberg, utenfor Bonn. Swn 4. april 1951 ble Muench utnevnt til doyen for det diplomatiske korps.

Kardinal
Han ble kreert til kardinal den 14. desember 1959 av pave Johannes XXIII. Muench fratrådte som biskop av Fargo den 9. desember 1959, altså rett før han ble kardinal. San Bernardo alle Terme ble hans tittelkirke.

Han døde i Roma den 15. februar 1962, og ble gravlagt i Fargo.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Kardinal Aloisius Muench

Referanser

Eksterne lenker 
 Biografi på The Cardinals of the Holy Roman Church

Katolske biskoper fra USA
Linjen Rebiba
Muench, Aloisius Joseph
Muench, Aloisius Joseph
Pavelige nuntier
Ambassadører til Vest-Tyskland
Personer fra Milwaukee